8. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 800 της 6/22 Νοεμ. 1975 (ΦΕΚ Α΄ 262) Περί ιδρύσεως Εργαστηρίου Αριθμητικής Αναλύσεως και μετονομασίας του Εργαστηρίου Στατιστικής και Αριθμητικής Αναλύσεως παρά τη Φυσικομαθηματική Σχολή του Πανεπιστημίου Ιωαννίνων. Έχοντες υπ' όψει: 1)τας διατάξεις: α)του άρθρου 16 του Ν.Δ. 746/1970 "περί ιδρύσεως Πανεπιστημίου εν Ιωαννίνοις", εν συνδυασμώ προς τας διατάξεις του άρθρου 31 (παρ. 3 και 4) του Ν.Δ. 3974/1959 "περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων και των άρθρων 9 και 125 του Α.Ν. 1895/1939 "περί οργανισμού του Πανεπιστημίου Θεσσαλονίκης", β)του άρθρου 1 παρ. 2 του Α.Ν. 553/1968 "περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων", γ)2, 3 και 5 του Ν.Δ. 216/1974 "περί συστάσεως Υπουργείου Προεδρίας Κυβερνήσεως", 2)την γνώμην της Φυσικομαθηματικής Σχολής (συνεδρία 31.1.1973), της Συγκλήτου (συνεδρίαι 12.12.1973 και 14.3.1974) και του Οικονομικού Συμβουλίου (συνεδρία 24.4.1974) του Πανεπιστημίου Ιωαννίνων και 3)την υπ' αριθ. 605/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον 1. 1.Ιδρύεται παρά τη Έδρα της Αριθμητικής Αναλύσεως της Φυσικομαθηματικής Σχολής του Πανεπιστημίου Ιωαννίνων Εργαστήριον Αριθμητικής Αναλύσεως. 2.Προς κάλυψιν των αναγκών του δια της παρ. 1 του παρόντος άρθρου ιδρυομένου Εργαστηρίου συνιστώνται παρ' αυτώ αι κάτωθι θέσεις βοηθητικού διδακτικού προσωπικού, πέραν των υπό του Β.Δ. 413/1971 "περί καταργήσεως, ιδρύσεως και κατανομής θέσεων βοηθητικού διδακτικού προσωπικού των Ανωτάτων Εκπαιδευτικών Ιδρυμάτων" (ΦΕΚ 126 Α΄) προβλεπομένων: Δύο (2) θέσεις Επιμελητών Τέσσαρες (4) θέσεις Βοηθών Δύο (2) θέσεις παρασκευαστών Άρθρον 2. Το παρά τη Φυσικομαθηματική Σχολή του Πανεπιστημίου Ιωαννίνων υφιστάμενον Εργαστήριον Στατιστικής και Αριθμητικής Αναλύσεως ιδρυθέν δια του άρθρου 13 του Ν.Δ. 746/1970, μετονομάζεται εις Εργαστήριον Πιθανοτήτων και Στατιστικής, άνευ μεταβολής του παρ' αυτώ υπηρετούντος βοηθητικού διδακτικού προσωπικού. 